SAVJETOVANJE SA ZAINTERESIRANOM JAVNOŠĆU


Poziv na savjetovanje
Savjetovanje sa zainteresiranom javnošću

Objavljuje se početak savjetovanja sa zainteresiranom javnošću o nacrtu prijedloga:
Odluke o kriterijima, mjerilima i postupku dodjele prostora u vlasništvu ili pod upravom Općine Oriovac na korištenje udrugama
OBRAZLOŽENJE
Općina Oriovac donosi Odluku radi uređenja kriterija, mjerila i postupka dodjele prostora u vlasništvu ili pod upravom Općine Oriovac na korištenje udrugama koje provode aktivnosti, programe i projekte od interesa za Općinu Oriovac i opće dobro.
Odlukom se uređuju uvjeti koje prijavitelji moraju ispunjavati, provedba javnog natječaja, kriteriji i način bodovanja, rad Povjerenstva, postupak prigovora, donošenje odluke o dodjeli prostora, sklapanje ugovora, troškovi korištenja, nadzor nad korištenjem prostora i prestanak ugovora.
Cilj donošenja Odluke jest osigurati transparentnu, jednaku i racionalnu dodjelu općinskih prostora udrugama te jasno urediti prava i obveze Općine i korisnika prostora.
Sukladno članku 11. Zakona o pravu na pristup informacijama („Narodne novine“, broj 25/13, 85/15 i 69/22), Općina Oriovac provodi savjetovanje sa zainteresiranom javnošću radi upoznavanja javnosti s nacrtom prijedloga Odluke te prikupljanja mišljenja, prijedloga i primjedbi zainteresirane javnosti, koji će se razmotriti te, ako su zakoniti i stručno utemeljeni, prihvatiti i ugraditi u konačni tekst Odluke.
[bookmark: _GoBack]Savjetovanje sa zainteresiranom javnošću provodi se u razdoblju od 13. srpnja 2026. godine do 11. kolovoza 2026. godine, a navedeni datum ujedno je krajnji rok za dostavu mišljenja, prijedloga i primjedbi na nacrt prijedloga Odluke.

